jkorsvik/nowiki_second_scrape_merged huggingface dataset:
Kaninbyen

Kaninbyen er en kriminalroman med handling fra Stavangers underverden av Arild Rein. Boken ble første gang utgitt i 2004 på Samlaget. Boken handler om Jonny Roxmann som har fått sparken som politimann i Stavanger, og har havnet på skråplanet. Dette er den siste boken i Reins Stavangertrilogi, hvor Hundedagane (1998) er den første, Grisekoret (2001) den andre og Kaninbyen den siste. Stavangers befolkning stemte i 2008 på hvilken bok som skulle få bli den «hele byen leser» boken i kulturhovedstadsåret, og vinneren ble Kaninbyen av Arild Rein.
Cal Strong

F. Calvert «Cal» Strong (født 12. august 1907 i Jacksonville i Illinois, død 27. januar 2000 i Carmichael i California) var en amerikansk vannpolospiller som deltok i de olympiske leker 1932 i Los Angeles. 
Strong vant en olympisk bronsemedalje i vannpolo under OL 1932 i Los Angeles. Han var med på det amerikanske laget som kom på tredjeplass bak Ungarn og Tyskland. Han spilte alle fire kampene i OL-turneringen. 


== OL-medaljer ==
 1932  Los Angeles -  Bronse  i vannpolo  USA.


== Eksterne lenker ==
(en) Cal Strong – Olympics.com 
(en) Cal Strong – Olympic.org 
(en) Cal Strong – Olympedia 
(en) Cal Strong – Sports-Reference (OL-resultater – arkivert) 
(en) Cal Strong – databaseOlympics.com (arkivert)
Konfliktåret 1500

Konfliktåret 1500 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1500.


== Pågående kriger ==
Osmanske-venetianske krig  (1499–1503)
Republikken Venezia, Castilla og Aragon
Det osmanske rike
Den italienske krigen  (1499–1504)
Frankrike, Republikken Venezia, Spania (til 1501)
Hertugdømmet Milano, Kongedømmet Napoli


== Hendelser ==


=== Januar ===
5. januar – Hertug Ludovico Sforza erobrer Milano, men blir snart drevet ut igjen av franskmennene.


=== Februar ===
Februar – Kalmarunionen angriper Ditmarsken, en fri bonderepublikk like sør for det nåværende Danmark.
17. februar – Slaget ved Hemmingstedt var et slag mellom kong Hans av Danmarks menn og befolkningen i Ditmarsken i nåværende Holstein, under et bondeopprør.


=== April ===
April – I slaget ved Novara beseires Ludovico Sforza, hertugen av Milano av franskmennene.
22. april – Den portugisiske oppdageren Pedro Alvares Cabral når kysten av Brasil og erklærer det som portugisisk territorium.


=== Mai ===
5. mai – Våpenhvileavtale sluttes mellom Kalmarunionen og Ditmarsken. Ditmarsken beholder sin uavhengighet.


=== August ===
August – Det andre slaget ved Lepanto: Den tyriske flåten til Kemal Reis beseirer Venezia. Tyrkerne fortsetter og inntar Modon  og Coron, de "to øynene i republikken."


=== November ===
11. november – Traktaten i Granada: Ludvig XII av Frankrikeog Ferdinand II av Aragón blir enig om å dele Kongedømmet Napoli mellom seg.


=== Ukjent dato ===
Inkaene erobrer Ecuador (1500–1525).
Kong Hans berøver Sten Sture den eldre noen forlegninger.


== Dødsfall ==
10. april – Michael Marullus, humanistisk akademiker, latinsk dikter og soldat av gresk herkomst (født ca. 1458)
Tveita skole

Tveita skole er en barneskole på Tveita i Bydel Alna i Oslo. Skolen åpnet i 1966 den gangen OBOS anla drabantbyen Tveita, og det i løpet av 3 år flyttet inn mer enn 5 000 innbyggere, hvorav mange barnefamilier. 
Tveita skole har siden åpningen i 1966 gjennomgått flere endringer når det gjelder innhold og struktur og var en periode både barne- og ungdomsskole med 1. – 9. trinn. I dag (2017/18) er den en barneskole (1. – 7. trinn) med ca 240 elever fordelt på 12 klasser og ca 50 ansatte, blant annet 25 lærere, 3 ledere og 10 AKS-ansatte. Tveita skole har i alle år hatt en sentral og betydningsfull plass i lokalmiljøet, og i dag har skolen flere tredjegenerasjonsbarn, dvs. at både deres foreldre og besteforeldre har vært elever ved skolen. Noen av de meste kjente elevene som har gått på Tveita skole, er byrådsleder i Oslo Raymond Johansen og skuespiller Sven Tindberg.
Tveita skole ligger like ved Hellerud videregående skole. I samme området ligger Tveita Senter og Tveten gård.


== «Tveitasangen» ==
Tveita mitt - Tveita ditt (Tveitasangen) ble skrevet av daværende lærer Jan Wang Engedahl (melodi) og rektor Jens Brovold (tekst) i 1986. Sangen ble spilt inn med elevsolister og alle skolens elever og lærere i Studio Nova og Raibow studio og utgitt på vinylsingel da skolen fylte 20 år i 1986. Platen ble solgt i 3.000 eksemplarer, og overskuddet (ca 60.000 kroner) ble gitt til Kirkens Nødhjelps arbeid for barn i Afrika. Dette var starten på det som i mange påfølgende år ble Tveita skoles «Barn-Hjelper-Barn» aksjon. Tveitasangen er like populær i dag som den ble i 1986, og den har fått status som en «nasjonalsang» for Tveita. Den synges på alle større skolearrangementer på Tveita. 
Tveita skole fylte 50 år i 2016, og dette ble markert med mange arrangementer gjennom skoleåret 2015/16.


== Rektorer ==
Jens Brovold (1966-1986)
Diverse (1986–1990)
Åse Lauritsen (1990–1993)
Jan Wang Engedahl (1993–2016, pensjon)
Kari Helset (fungerende, 2016)
Cathrine Mortensen  (2016–2020)
Siw Anita Johnsen (2020-)


== Referanser ==


== Eksterne lenker ==
Tveita skoles hjemmesider
https://tveita.osloskolen.no/nyhetsarkiv/rektor-jan-slutter/
Data og statistikk - MinOsloskole, Oslo kommune. Besøkt 7. februar 2018.
Fessenheim kjernekraftverk

Fessenheim kjernekraftverk er et kjernekraftverk som produserer elektrisk kraft i kommunen Fessenheim i departementet Haut-Rhin i Alsace i Frankrike og ligger ved Rhinen rundt 25 km sør for Freiburg i Tyskland. 
Det ble tatt i bruk i 1978. Installert maksimal effekt er 1 840 MW, og årsproduksjonen i 2010 var på om lag 11,8 TWh elektrisk kraft. Anlegget har to trykkvannsreaktorer som er i operativ drift.


== Referanser ==


== Eksterne lenker ==
Offisielt nettsted 
(en) Fessenheim nuclear power plant – kategori av bilder, video eller lyd på Commons
Synergy (programvare)

Synergy er et gratis dataprogram som lar brukeren dele en mus og et tastatur mellom flere fysiske datamaskiner, hvor hver datamaskin har sin egen skjerm. Det kreves ingen ekstra maskinvare utenom et lokalt nettverk som forbinder de respektive datamaskinene.
Synergy er åpen kildekode, er utgitt under GNU General Public License, og finnes for Windows, Linux og Mac.


== Nettverkskommunikasjon ==
Programmet sender mus- og tastaturdata over en TCP/IP-forbindelse (port 24800) mellom tjeneren og klienten(e). Over denne forbindelsen kan også innholdet i utklippstavlen og skjermsparere synkroniseres mellom de ulike datamaskinene.


== Eksterne lenker ==
(en) Offisielt nettsted
Synergy (Extol-album)

Synergy er et album av Extol, utgitt i 2003.


== Sporliste ==
«Grace for Succession»
«Paradigms»
«Psychopath»
«Blood Red Cover»
«26 Miles from Marathon»
«Confession of Inadequacy»
«Scrape the Surface»
«Thrash Synergy»
«Aperture»
«Emancipation»
«Nihilism 2002»


== Medvirkende ==
Peter Espevoll – Vokal
Christer Espevoll – Gitar
Ole Børud – Gitar & BGV
David Husvik – Trommer
John Robert Mjåland – BassGjestemusikere

Maria Solheim
Tore Moren
Samuel Durling


== Eksterne lenker ==
(en) Synergy på Discogs 
(en) Synergy på MusicBrainz 
(en) Synergy på AllMusic
Pico Bolívar

Pico Bolívar er Venezuelas høyeste fjell, med en høyde på 4 978 moh. Det utgjør en del av Andesfjellene og befinner seg i delstaten Mérida vest i landet. Toppen er dekt av snø og tre små isbreer. Fjellet kunne fram til 2008 nås med taubane fra byen Mérida.
Pico Bolívar har fått navnet sitt etter den venezuelanske frigjøringshelten Simón Bolívar. Det første navnet på fjellet man kjenner til er La Columna. Dagens navn ble offisielt 30. desember 1934. Nabotoppene er El León (4 743 moh) og El Toro (4 695 moh).


== Høyde ==
I 2002 gjorde klatrerne Diego Deiros og Carlos Rodriguez ved universitetet Simon Bolivar og Jose Napoleon Hernandez, det venezuelanske Institutt for Geografi målinger for å bestemme høyden på toppen, og fikk et resultat på  4978,4 ±0,4 meter. De brukte fem GPS-mottakere med dobbel frekvens samtidig. For målingen ble det etablert et geodetisk nettverk, som bestod av disse hjørnene: Pico Bolívar, El Toro, Piedras Blancas, Mucuñuque og Observatory. Sistnevnte tilhører Venezuelas geosentriske nettverk.


== Referanser ==


== Eksterne lenker ==
(en) Pico Bolívar – kategori av bilder, video eller lyd på Commons 
(es) Pérez O, Hoyer M, Hernández J, Rodríguez C, Márques V, Sué N, Velandia J, Deiros D. (2005) – Alturas del Pico Bolívar y otras cimas andinas venezolanas a partir de observaciones GPS


== Litteratur ==
(es) Determinan altura exacta del pico Bolívar. Boletín geográfico IGVSB-BG N° 14. Instituto Geográfico de Venezuela Simón Bolívar. 2003. Caracas, Venezuela.
Carolus Clusius

Charles de l'Écluse, kjent som Carolus Clusius (født 19. februar 1526 i Arras, død 4. april 1609 i Leiden) var en flamsk doktor og botaniker, mest kjent for å grunnlegge den botaniske haven Hortus Botanicus i Leiden. Clusius la grunnlaget for dyrkingen av tulipaner i Nederland, en blomst som landet i dag er kjent for og eksporterer i store mengder.
Clusius forsøkte ikke bare å bestemme og avbilde sitt materiale, men også å innordne plantene i et system.
Blant hans fremste arbeider er Rariorum plantarum historia (1601) og Exoticurum libri 10 (1605).


== Referanser ==


== Litteratur ==
Egmond, Florike (2010): The World of Carolus Clusius: Natural History in the Making, 1550–1610. London: Pickering & Chatto.
Hunger, Friedrich Wilhelm Tobias (1927–43): Charles de L’Escluse (Carolus Clusius) Nederlandsch kruidkundige, 1526–1609. 2 bind. Den Haag: M. Nijhoff. (Tekst på nederlandsk og tysk, dokumenter på latin)
Ogilvie, Brian W. (2006): The Science of Describing: Natural History in Renaissance Europe. Chicago: University of Chicago Press. (Clusius får betydelig omtale)
Gelder, Esther van (2011): Tussen hof en keizerskroon. Carolus Clusius en de ontwikkeling van de botanie aan Midden-Europese hoven (1573–1593), Leiden: Leiden University Press. Fulltekst


== Eksterne lenker ==
(en) Carolus Clusius – kategori av bilder, video eller lyd på Commons 
Om Carolus Clusius, Universitetet i Leiden
Clusius Garden, den botaniske hagen til Universitetet i Leiden
1300 brev tilhørende Clusius Arkivert 4. mars 2016 hos Wayback Machine. (PDF), biblioteket til Universitetet i Leiden
Clusius-projektet Arkivert 13. oktober 2015 hos Wayback Machine., biblioteket til Universitetet i Leiden
My Heart Will Go On

«My Heart Will Go On» (ofte titulert som «My Heart Will Go On (Love Theme from Titanic)») er en sang fra storfilmen Titanic, regissert av James Cameron. Sangen ble fremført av Céline Dion, komponert av James Horner, skrevet av Will Jennings, og produsert av Simon Franglen, Horner og Walter Afanasieff.. Den kom først ut i 1997 på albumene Titanic: Music from the Motion Picture og Let's Talk About Love, og ble en hitsang i land som USA, Canada, Irland, Storbritannia, Australia og Norge. «My Heart Will Go On» kom ut i Australia og Tyskland den 8. desember 1997, og i resten av verden i januar og februar 1998. Det var den største hitlåten til Dion og ble senere en av de mestselgende singlene gjennom tidene, i tillegg til å bli den mestselgende i 1998.


== Spor ==


== Referanser ==


== Eksterne lenker ==
Full sangtekst til denne sangen hos MetroLyrics
Central Valley

Central Valley brukes om flere geografiske enheter:

Central Valley (California)
Central Valley, New York
Central Valley i Chile, se Valle Central (Chile)
Central Valley i Costa Rica, se Valle Central (Costa Rica)
«Peder Skram» (1965)

«F352 Peder Skram» er en dansk fregatt som inngikk i flåtens tall fra 1966 og ble lagt opp i januar 1988. Utgikk  endelig av flåtens tall 5. juni 1990 sammen med søsterskipet F353 «Herluf Trolle».
Fregatten ble kjent da den ved et uhell kom til å avfyre en Harpoonmissil i september 1982. Saken ble kjent som Hovsa-missilet.
Skipet ble kjøpt opp på auksjon og overdratt til fondet Peder Skrams venner. Det har senere blitt gjort om til museumsskip som har som formål å vise skipet slik det så ut før utasingen fra Søværnet.
Skipet er plassert er ved Elefanten på Holmen.


== Eksterne lenker ==
Fondet Peder Skram
Timms Reperbane

Timms Reperbane er et firma som produserer tauverk, beliggende på Teisen i Oslo. Selskapet ble grunnlagt i 1772 av Nils Torgersen med navnet «Christiania Reeberbahne». I 1844 ble bedriften overtatt av den tyske repslageren Wilhelm Timm. Fabrikken lå opprinnelig ved Akerselvas utløp, men ble i 1880 flyttet til Teisen, som den gang lå langt ut på landet i Oslo. Wilhelm Timms sønner, Ernst og Gustav startet A/S Timms Dampreperbane.
Firmaet eksisterer fortsatt (per 2020). Administrasjonen holder til i de gamle lokalene på Teisen. Deler av produksjonslokalet brant ned til grunnen i 2008. Produksjonen er flyttet til Trencin i Slovakia. I 2016 ble selskapet kjøpt opp av Wilhelmsen Ships Service. Timm Ropes ble da en del av Wilhelmsen-gruppens divisjon Marine Products.


== Referanser ==


== Eksterne lenker ==
Timm AS Arkivert 8. september 2011 hos Wayback Machine.
«Timms Reperbane». Kulturminnesøk. Riksantikvaren – Direktoratet for kulturminneforvaltning.
«Peder Skram» (1864)

Panserfregatten «Peder Skram» ble påbegynt på Orlogsværftet i København 19. mai 1859 som en trebygget fregatt med dampmaskin. «Peder Skram» skulle være en større utgave av fregatten «Jylland» som var påbegynt to år tidligere. Skipet ble sjøsatt 28. oktober 1864 og i 1897 ble det hugget opp.
Fra 1860 ble det diskutert i Danmark om anvendelsen av panser i krigsskipene, inspirert av byggeprogrammene i Frankrike og England. Etter slaget ved Hampton Roads i mars 1862 var panserskipenes fordeler blitt åpenbare. Det ble derfor besluttet å bygge ferdig «Peder Skram» som en pansret fregatt. I første omgang konsentrerte Orlogsværftet på å gjøre ombyggingen av linjeskipet «Dannebrog» ferdig. Først sommeren 1863 ble byggingen av «Peder Skram» gjenopptatt. Panserplatene ble levert fra England og ble tilvirket hos Baumgarten & Burmeister, som også leverte dampmaskinen. Den var den hittil kraftigste på et dansk krigsskip. Skroget ble utformet slik at det ble et innhakk i pansringen akter, dermed ble det mulig å flytte kanoner fra bredsiden, om det var nødvendig å skyte bakover (se illustrasjon). Skipet ble oppkalt etter sjøhelten admiral Peder Skram. Skipets konstruktør var Otto Fredrik Suenson.


== Tjeneste ==
Skipet ble levert fra Orlogsværftet sommeren 1866, og dets første tokt var som eskorteskip for kongeskipet «Slesvig» som transporterte prinsesse Dagmar til hennes bryllup i St. Petersburg. I 1867 var «Peder Skram» igjen utrustet og på tokt, og i 1870 inngikk det for første og eneste gang i årets eskadre. Allerede i 1885 utgikk «Peder Skram» fra den danske flåten, og maskineri og panser ble fjernet. En del av panseret ble benyttet på nytt i Københavns befestning. «Peder Skram» var deretter i en rekke år reservekaserneskip og senere mål for skyteøvelser. I 1897 ble det hugget opp.


== Litteratur ==
Steensen, R. Steen (1968): Vore panserskibe, Marinehistorisk Selskab


== Eksterne lenker ==
«Peder Skram (1866-1885)», Flådens historie
Hovsa-missilet

Hovsa-missilet er betegnelsen på en hendelse som fant sted ved middagstid den 6. september 1982 da den danske fregatten «Peder Skram» utilsiktet avfyrte et Harpoon-missil fra den sørlige delen av Kattegat.
Etter at missilet hadde fløyet i lav høyde i rundt 34 kilometer rammet det mer enn 500 kg tunge missilet med en sprengladning på mer enn 200 kg noen trær i et hytteområde ved Lumsås på  Nordvestsjælland. Klokken 11:32 eksploderte missilet i ca. 5 meters høyde. Ingen mennesker kom til skade, men 4 hytter ble totalskadet og 130 andre fikk skader av større eller mindre omfang.
Saken vakte oppmerksomhet i forbindelse med den etterfølgende rettssaken mot orlogskaptein H.G. Olsen og firmaet McDonnell Douglas


== Eksterne lenker ==
«Missiluheld ved Lumsås (1982)», Flådens historie
«S323 Sælen»

S323 Sælen er Danmarks siste undervannsbåt. Den ble sjøsatt 3. oktober 1965 og gikk ut av tjeneste 21. desember 2004. Sælen er gjort om til museum og ligger ved Elefanten på Nyholm/Holmen.
Ubåten var overtatt fra Norge, og var opprinnelig en av ubåtene i den norske Kobben-klassen. Da den tjenestegjorde i det norske sjøforsvaret, hadde den navnet KNM «Uthaug».


== Eksterne lenker ==
Flådens historie: Sælen-klassen
TBF

TBF kan referere til:

forkortelse for trebokstavsforkortelse
«To be fair», internettsjargong
The Beat Fleet, rappegruppe fra Kroatia
Türkiye Basketbol Federasyonu, tyrkisk basketballforbund
Tingle's Balloon Fight, et Nintendo-DS arkadespill
Grumman TBF Avenger, amerikansk bombefly
«P547 Sehested»

«P547 Sehested» er en dansk torpedobåt i den danskproduserte Willemoes-klassen. «P547 Sehested» ble bygget på Frederikshavns Skibsværft fra desember 1976 til mai 1977 og inngikk i flåtens tall fra 18. mai 1978.
P547 Sehested utgikk av flåten 31. desember 2000, ble overdratt til  Statens Forsvarshistoriske Museum og ligger som museumsskip på Nyholm/Holmen i København.


== Eksterne lenker ==
Om «P547 Sehested» hos Statens Forsvarshistoriske Museum
«P547 Sehested» hos Navalhistory
Niels Nielsen Brahe

Niels Brahe (henrettet 1529) til Vanås og Vidskøvle i Skåne var en dansk riksråd.
Han var sønn av Niels Pedersen Brahe og Magdalene Brems, datter av Oluf Nielsen til Talge som mens han var lensmann i Bergen på Christian Is tid, var blitt slått ihjel av lybekkerne. 
I 1511 overlot Niels Brahe til kong Hans det brev som beskrev hvordan de tyske oldermenn i Bergen forpliktet seg til å gi slekten erstatning for drapet. Han lå selv både i strid med slekten Sparre (fordi han hadde drept Tord Jepsen Sparre) og i en lang årrekke også med erkebiskop Birger Gunnersen i Lund om sin hustru Anna Langs gods på Bornholm. 
Under Søren Norbys bondeopprør i 1525, sluttet han seg til Christian II. Etter danskenes forlik med Søren Norby, flyktet Niels i tide og tok først opphold hos Norby i Blekinge, siden i Mecklenburg og andre steder hvor han flakket omkring i nød. I en periode utrustet han, med hjelp fra hertug Albrecht, en liten skute som han bekjempet Christian IIs fiender med. 


== Fradømt ære ==
I 1525 ble han fradømt ære, gods og liv. Godset gikk til kronen, og kom blant annet i riksmarken Tyge Krabbes hender. Niels var dristig nok til å besøke sin kone et par ganger i Skåne, men siste gang ble han tatt ved Trelleborg og satt i fengsel på Malmøhus. For å få ham til å avsløre hvem Christian IIs tilhengere var, satte Tyge Krabbe i verk tortur mot Niels Brahe. Han holdt dog tett, og i juni måned 1529 ble han avrettet med sverd på Gammeltorv i København.


== Eksterne lenker ==
Niels Brahe i Dansk biografisk Lexikon
Niels Brahe i Den store danske
algonet.se
Botne Skiklubb

Botne Skiklubb (stiftet i 1923) er et fleridrettslag fra Holmestrand i Vestfold. Klubben har grupper for alpint, hopp og langrenn for skiidretter, samt grupper for friidrett og orientering.
Skiklubben var med som delarrangør av Ski-NM 2010 med hoppøvelsen mellombakke for damer, hvor Anette Sagen vant sammenlagt.Blant klubbens kjente utøvere kan nevnes: Eystein Weltzien og Geir Høsteland begge norgesmestere i orientering på 1970-tallet.


== Referanser ==


== Eksterne lenker ==
Offisielt nettsted
Serverrom

Et serverrom er et rom eller en bygning som er spesialkonstruert for å huse et sett med tjenere. For bygninger brukes også betegnelsen datasenter.

Tjenerne fjernstyres fra datamaskiner i selskapet ved hjelp av verktøy som SSH, VNC, telnet og andre nettbaserte tjenester. Serverrom har som oftest bygd inn spesielle kjøleløsninger, UPS-løsninger for å sikre seg mot strømbrudd, tilgangsstyring og brannsikring. I tillegg er rommene ofte tilpasset slik at man lett kan strekke kabler og ha lett tilgang til rackskap. Serverrom har ofte flere kraftige internettlinjer fra forskjellige internettleverandører for å sikre oppetid dersom én av linjene går ned.
Enkelte serverrom bruker spesiallagde vegg/gulv plater (datagulv) for å tilrettelegge for kjøling og kabler. Dette oppnås ved å lage en «minikjeller» under gulvplatene hvor luft og kabler kan gå fritt. Ved hjelp av slike plater kan man bygge et rom i rommet. Plassen mellom platene og selve rommet brukes til frakte kjøling og kabler. Slike gulvplater er ofte laget av brannsikre materialer, og har spesielle egenskaper for å unngå statisk elektrisitet.


== Eksterne lenker ==
(en) Server rooms – kategori av bilder, video eller lyd på Commons
Motif (band)

Motif er en norsk jazzgruppe som startet opp høsten 1999 av bassisten Ole Morten Vågan. Gruppen er inspirert av Miles Davis og Kim Hiortöy og musikken blir beskrevet til å ha en krysning mellom afroamerikansk og europeisk stilart.


== Medlemmer ==
Atle Nymo – tenorsaksofon, bassklarinett
Eivind Lønning – trompet
Håvard Wiik – piano
Ole Morten Vågan – bass
Håkon Mjåset Johansen – trommer


== Diskografi ==
Motif – (2005, AIM Music Productions)
Expansion – (2005, AIM Music Productions)
Apo Calypso – (2008, Jazzland Records)
Hello..my name is – (2008, Vidzone)
Facienda – (2010, Jazzland Records)  Trippelalbum
Art Transplant – (2011, Clean Feed)  , med Axel Dörner


== Referanser ==


== Eksterne lenker ==
(en) Offisielt nettsted 
(en) Motif (band) på Discogs 
(en) Motif (band) på MusicBrainz 
(en) Motif hos AIMSoundCity
Las Lajas-helligdommen

Las Lajas-helligdommen (spansk: Santuario de Las Lajas) er en basilika som ligger i det sørlige Colombia, i området Nariño, i kommunen Ipiales og som er bygget inni v-dalen ved Guátiara-elven. Kirken  ble bygget med lokale donasjoner mellom 1916 og 1949.

Navnet Las Lajas viser til de flate sedimentære steinene man kan finne rundt om i Andes og som kirken er bygget av. Kirken er i nygotisk byggestil. Den noe uvanlige plasseringen er ingen tilfeldighet, men en hyllest til jomfru Maria etter at hun åpenbarte seg der. I 1754 var en kvinne og hennes døvstumme datter ute på vandring og ble overrasket av dårlig vær. De søkte ly i en hule her ved Guátiara-elven. Om natten viste jomfru Maria seg for datteren, og hun snakket for første gang. Snart etter ble det reist et kapell (der kirken nå ligger) for å ære henne.Kirken ble i 2011 kåret til en av verdens ti vakreste kirker av reisemagasinet Budget travel.


== Referanser ==
The Doctor’s Wife

The Doctor's Wife er den fjerde episoden av den sjette sesongen av den britiske science fiction-TV-serien Doctor Who. Episoden er planlagt å sendes for første gang 14. mai 2011. Den er skrevet av Neil Gaiman.


== Handling ==
I håpet om å finne en annen Tidsherre, svarer Doktoren på et fjernt nødsignal. Han blir godt tatt imot av en tante, onkel og nevø, men Idris sin hilsen er litt uvanlig.


== Produksjon ==
Episoden var originalt planlagt som den tredje i sesongen, men ble forandret under produksjonen.


== Referanser ==
Elin Rise

Elin Rise (født 24. februar 1983) er en norsk forfatter. Hun hadde sin oppvekst i Tønsberg.
Rise har studert journalistikk samt film/TV. Hun har arbeidet med innholdsproduksjon for ulike reklamebyrå og interessepolitisk for likestilling og mot diskriminering av funksjonshemmede.
I 2011 kom hennes debutroman Luremus ut. Den tilhører feelgood-sjangeren.
I 2021 begynte hun å tegne striper i sosiale medier under navnet @mammastrek.


== Kilder ==
Litteratur i Vestfold